Clevedon
Clevedon Res apud Vicidata repertae: Civitas: Britanniarum Regnum Locus: 51°26′17″N 2°51′14″W Numerus incolarum: 21 404 Situs interretialis Nomen officiale: Clevedon Gestio Procuratio superior: North Somerset Coniunctiones urbium Urbes gemellae: Sparnacum, Middelkerkae, Ediningum Clevedon est oppidum Somersetensis comitatus locusque otiosus Angliae occidentalis ad litora Manicae Bristoliensis patens, ubi nundinae et mercatus tenebantur ab anno 1346. Homines fere 21 250 nostro tempore ibi habitant. Ecclesia S. Andreae saeculo XII ineunte incepta, anno circiter 1300 aucta est, sed (oppido magis magisque frequentato) ecclesia Christi anno 1839 a Thoma Rickman, ecclesia S. Ioannis Evangelistae a Gulielmo Butterfield architectis celebribus designatae sunt. Ecclesia Omnium Sanctorum vici orientalis, anno 1860 ab architecto Somersetensi Carolo Giles aedificata, vitris ab Ioanne Baptista Capronnier, Carolo Kempe, Niniano Comper pictis ornatur. Villa Clevedon Court vici orientalis saeculis XIV et XVI magna parte exstructa est.